ועדת הכנסת, כנסת 24, פרוטוקול מספר 2, 2021-07-14 09:00

ניר אורבך: בוקר טוב, אני פותח את ישיבת ועדת הכנסת, יום רביעי, ה' באב תשפ"א, 14 ביולי 2021.

ניר אורבך: הנושא הראשון על סדר-היום: קביעת ועדה לדיון בהצעת חוק לסיוע כלכלי (נגיף הקורונה החדש) (הוראת שעה) (תיקון מס' 6), התשפ"א–2021 (מ/1429), לשם הכנתה לקריאה השנייה והשלישית.

ניר אורבך: יש לנו כאן את המלצת הלשכה המשפטית, שההצעה תידון בוועדת העבודה, הרווחה והבריאות.

ניר אורבך: כמו כן, ניתנו הצעות במליאה להעביר את ההצעה לוועדת העבודה, הרווחה והבריאות ולוועדת הכספים.

מאיר פרוש: אדוני היושב-ראש.

ניר אורבך: כן, חבר הכנסת פרוש, מיד אני אתן לך לדבר.

ניר אורבך: אנחנו נדון פה עכשיו.

ארבל אסטרחן: מה אתה מציע?

ניר אורבך: אני מציע שנגיע להסכמות.

ניר אורבך: אני צריך לברר מה העמדה גם של שאר הסיעות בקואליציה.

ניר אורבך: חבר הכנסת פרוש, בבקשה.

מאיר פרוש: כחבר בוועדה לבינתיים, אתמול והיום, אני מתבקש למסור הודעה בשם סיעות האופוזיציה – אני רק לא יודע אם הם תיאמו את זה גם עם המשותפת, או שהמשותפת היא בקואליציה?

מאיר פרוש: על כל פנים, בשם הליכוד, ש"ס, יהדות התורה והציונות הדתית, אני מוסר את ההודעה דלהלן: לנו מתברר שלממשלה אין שום כבוד לכנסת.

מאיר פרוש: אין גם שום איזון בין הקואליציה לאופוזיציה בוועדות החשובות, ובוודאי שלא בוועדה חשובה זו, ביחס האמיתי שקיים בכנסת, כאשר יש לנו קואליציה של 61 מול 58, וכאן בוועדה זה הולך ביחס של תשע לקואליציה ושש לאופוזיציה.

מאיר פרוש: ואתם עושים את זה כדי להביא החלטות דורסניות ללא שום היגיון, כמו הדבר שאתם מבקשים לאשר היום, את הפעלת סעיף 98, ואני חושב שזאת תהיה פעם שישית או שביעית, לא תוך חודש, אלא תוך שבוע או עשרה ימים, ועל חוקים לא דחופים.

מאיר פרוש: כאשר זו ההתנהלות, כאשר ככה אתם מתנהגים, ואתם רוצים לדרוס כל מי שרוצה רק לומר משהו אחר ממה שאתם חושבים, אין לנו שום עניין להשתתף בהצגה הזו.

מאיר פרוש: אתם יכולים לקבל החלטות לבד, ואני יכול להקל עליך, היושב-ראש, שלא להטריח את כולם.

מאיר פרוש: אתה יכול גם בבית שלך לדבר לעצמך, תחליט את ההחלטות האלה, אנחנו לא נתנגד, לא נהיה איתכם כל עוד המצב הזה נשאר.

מאיר פרוש: אל תזמנו אותנו, וממילא גם לא תצטרך לגייס חברים, אתה תוכל לעשות את זה לבד.

מאיר פרוש: הצעה להתייעלות.

מאיר פרוש: ארבל, רק נשמח לקבל התייחסות בכתב של המחלקה המשפטית – ואני אומר בכתב – ואתם תשחקו בהצגה הזו לבד, בלעדינו.

מאיר פרוש: כולנו יודעים שהכנסת בעצם הפכה להיות חסרת משמעות.

מאיר פרוש: זה בולט בעיקר כאשר השרים אינם נמצאים, בגלל החוק הנורווגי המורחב שהופעל.

מאיר פרוש: סעיף 98, שאני זוכר עוד לפני 15 שנה, היה ויכוח גדול אם אפשר להפעיל אותו, וכשרוני בר-און היה יושב-ראש ועדת הכנסת היה ויכוח שלם, האם אפשר להפעיל את 98?

מאיר פרוש: ובתקציב, כשהיו צריכים לאשר את התקציב לפני ה-31 בחודש, אז התווכחו.

מאיר פרוש: בסוף הפעילו את סעיף 98 98 בגלל ההסתייגויות הרבות של האופוזיציה.

מאיר פרוש: אבל פה, כמו שאמרתי קודם, סעיף 98 מופעל בסיטונאות.

מאיר פרוש: אף אחד מכם לא לוקח גם אחריות על ההתנהלות הזו.

מאיר פרוש: כשאנחנו שואלים שאלות: למה?

מאיר פרוש: מי עומד מאחורי הדבר הזה?

מאיר פרוש: מי עומד מאחורי הניירות האלה?

מאיר פרוש: מי עומד מאחורי ההחלטות האלה?

מאיר פרוש: סעיף 98 מופעל בסיטונאות על דברים שהם חסרי כל דחיפות.

מאיר פרוש: ברור לכולם שהרכב הוועדות מעוות לגמרי, וכתוצאה מכך נפגע כל העיקרון הדמוקרטי שהכנסת אמורה לשקף גם את בחירת העם, מה העם הרצה ואת מי הוא שלח כנציגיו לכאן לכנסת.

מאיר פרוש: לכן לנו אין כל טעם להשתתף בהצגה הזו.

מאיר פרוש: האופוזיציה לא תתייצב לוועדות.

מאיר פרוש: היא תשלח בכל ועדה נציג, כדי שיהיה ברור שמה שנעשה הוא לא לגיטימי.

מאיר פרוש: ההתנהלות רומסת את האופוזיציה, את הכנסת ואת הדמוקרטיה, ולנו אין צורך להשתתף בהצגה הזו.

מאיר פרוש: כמו שאמרתי קודם, היושב-ראש, אם ירשו לך, אתה יכול גם לקיים את הישיבה הזו בבית שלך ותחליט מה שאתה רוצה.

מאיר פרוש: בעינינו העובדה שכך הדבר הזה יכול להתנהל מהווה כישלון מחפיר של הייעוץ המשפטי, שהוא היה צריך עם דגל שחור ולקבוע שאי-אפשר להקים ועדות בהרכב מעוות, ואי-אפשר להשתמש סתם כך ובתדירות כזו בסעיף 98.

מאיר פרוש: אני מבקש, עומד על כך, שהיועצת המשפטית של הוועדה, תעביר בכתב עמדה מפורשת בכל מה שמתרחש כאן בוועדה, ואם היא תכשיר את זה אז גם היא תישא באחריות לחיסול הכנסת.

מאיר פרוש: תודה.

ניר אורבך: תודה, חבר הכנסת פרוש.

ניר אורבך: חבר הכנסת קרעי, בבקשה.

שלמה קרעי: תודה, אדוני היושב-ראש.

שלמה קרעי: אני מצטרף לכל מילה שאמר חברי חבר הכנסת פרוש.

שלמה קרעי: גם אני לא כאן כדי להשתתף בדיוני הוועדה, אנחנו נותנים לכם לעשות ככל העולה על רוחכם.

שלמה קרעי: אבל אני רוצה לומר אמירה כללית, בעיקר בסעיף ב' שעומד על סדר-היום, בנושא של השימוש בסעיף 98.

שלמה קרעי: ארבל, ככל הידוע לך, אנחנו משכנו, כל האופוזיציה, את רוב ככל ההסתייגויות שהיא הגישה לשני החוקים שעומדים כאן על סדר-היום.

שלמה קרעי: השארנו מספר הסתייגויות מצומצם.

קריאה: כמה?

שלמה קרעי: שהזמן הכולל של כל חברי האופוזיציה ביחד זה בין עשר דקות לרבע שעה בממוצע, בין שתיים לשלוש הסתייגויות לכל אחד.

שלמה קרעי: חוק הדיינים, לפי החישובים שעשה גור, זה בערך 11 שעות ומשהו; וחוק-יסוד: הממשלה מגיע ל-15 שעות.

שלמה קרעי: אנחנו לא מכונת חוקים כאן, אין פה דד-ליין של העברת תקציב.

שלמה קרעי: האופוזיציה היא אופוזיציה גדולה, וכל אחד מבקש להביע את עמדתו במליאה לקראת קריאה שנייה ושלישית.

שלמה קרעי: ואני חושב, אני רוצה גם לקבל את זה בכתב, אם אתם תחליטו לאשר להם להשתמש בסעיף 98, גם במקרה כזה שבו צמצמנו את ההסתייגויות עד כדי בין עשר דקות לרבע שעה לכל אחד, כשמדובר גם בחוק יסוד משמעותי שבא לדרוס ולרמוס ולשנות פה סדרי עולם, אני רוצה חוות דעת בכתב שזה על דעתכם ושאתם מאשרים את זה.

שלמה קרעי: אני חושב שזה יהיה ביזיון לכנסת הזאת אם אתם תאפשרו להם אפילו בשעת דחק לאשר סעיף 98 לשני החוקים האלה.

שלמה קרעי: שוב, אני חוזר ואומר: משכנו את אלפי ההסתייגויות, נשארו בערך 100–120 הסתייגויות בסך הכול לכל חוק, עם רשות דיבור של אחרים, בין עשר דקות לרבע שעה לכל חבר כנסת מהאופוזיציה, לחוקים שאחד מהם הוא חוק היסוד, כאשר אין שום דד-ליין, אין תאריך יעד כמו בתקציב להעברתו.

שלמה קרעי: אני חושב שאסור בשום פנים ואופן להפעיל סעיף 98 במקרים האלה.

שלמה קרעי: אלה לא מקרים חריגים, לא מקרים קיצוניים.

שלמה קרעי: שוב, אני לא אשתתף בדיון הזה, אני לא אשתתף בהצבעה, אבל אני חושב שזו מלאכתכם, של הייעוץ המשפטי בכנסת, לא לאפשר לדורסנות הזו לחרוג מכל הגבולות.

שלמה קרעי: יש גבולות אדומים ואתם צריכים לשים אותם.

שלמה קרעי: תודה.

ניר אורבך: תודה, חבר הכנסת קרעי.

ניר אורבך: חבר הכנסת סובה, בבקשה.

יבגני סובה: תודה רבה, אדוני היושב-ראש.

יבגני סובה: קודם כול, בגלל שלא השתתפתי אתמול בדיון הראשון, אז אני רוצה לבקש לברך אותך.

יבגני סובה: אנחנו הכרנו בכנסת הזאת, ואין ספק שאתה תצליח בתפקיד היושב-ראש.

יבגני סובה: אני גם משוכנע שאתה כבר היום, אבל גם תמשיך להיות, בורג חשוב בישיבות הנהלת הקואליציה.

איתן גינזבורג: לא בורג, גורם.

יבגני סובה: אתה צודק.

יבגני סובה: כולנו ברגים, אבל ניר יהיה גורם.

יבגני סובה: אז אני מאחל לך באמת הצלחה.

יבגני סובה: אני רוצה שאתה תדע שאנחנו נתמוך, ונשתדל באמת לעשות הכול בשביל שהקואליציה תצליח.

יבגני סובה: ולחברינו מהאופוזיציה שיצאו עכשיו, אני רוצה להגיד – אני מניח שהם ישמעו גם את דבריי ואני משמיע את זה בכל פורום אפשרי – נכון, במדינת ישראל, מדינה דמוקרטית, יש מקום לאופוזיציה.

יבגני סובה: לאופוזיציה ולא להטרלה.

יבגני סובה: מי שחושב שאפשר לעשות הטרלה בכנסת ישראל, אז הוא כנראה יפגוש גם אותנו מוכנים לקרב הזה.

יבגני סובה: אני ככתב פוליטי לשעבר סיקרתי פה כמעט 15 שנה את עבודת הכנסת, ויש פה אנשים שיותר זמן ממני במשכן הזה, והם לא זוכרים דבר כזה, שאופוזיציה עושה מכל דבר show, ואחר כך באים בטענות ואומרים: למה אתם מפעילים חוקים וסעיפים 98 כאלה ואחרים?

יבגני סובה: אז אני אומר ככה: אני חושב שכן צריך להגיע לדיאלוג עם האופוזיציה, אני חושב שכן אפשר לסכם איתם וחשוב לסכם איתם, אבל כשאין רצון מצד האופוזיציה לסכם, ויש רק רצון כל הזמן לעשות הטרלות וכל הזמן לטנף ולגדף ולדבר דברים שאני לא שמעתי פה במשכן הזה – רמאי, נוכל, שקרן, ממשלת ששת המנדטים ולא לגיטימיים, חוקים לא לגיטימיים – זה בכלל פעם ראשונה אני שומע דבר כזה.

יבגני סובה: אני חשבתי שלגיטימי וחוקי זה כמעט אותו דבר.

יבגני סובה: אז אני חושב שהאופוזיציה צריכה להבין, שיש לה מקום בשיח הדמוקרטי ויש לה מקום בכנסת ישראל, אבל אנחנו כקואליציה לא נאפשר הטרלות, משום שהחוקים שאנחנו בחודש הראשון מעבירים, זה החוקים שממשלת נתניהו לא הצליחה להעביר מסיבות שונות.

יבגני סובה: ולכן אם הם מוכנים, אנחנו גם נהיה מוכנים, וכמובן נוכל לקיים דיונים רציניים, ובטח ובטח בוועדת הכנסת, שאמורה להיות הוועדה הכי רצינית מבחינה פרלמנטרית ומבחינת קידום החוקים.

יבגני סובה: אז שוב, בהצלחה רבה.

יבגני סובה: תדע לך שתמיד יש לך פה כתף, ואנחנו נשתדל לעשות את המקסימום בשביל שהקואליציה הזאת תצליח.

יבגני סובה: תודה רבה.

ניר אורבך: חבר הכנסת סובה, תודה רבה.

ניר אורבך: חבר הכנסת גינזבורג, בבקשה.

איתן גינזבורג: תודה רבה, אדוני היושב-ראש.

איתן גינזבורג: אני מבקש להתייחס לסוגיית קביעת סדרי הדיון המיוחדים לפי סעיף 98 לתקנון הכנסת.

איתן גינזבורג: מה שמנסה האופוזיציה לעשות אנחנו מבינים כולם.

איתן גינזבורג: כבר לא לעשות פיליבסטר, אלא לצמצם אותו ככל הניתן מצד אחד, מצד שני עדיין לגרום לכך שהחוקים האלה לא יעלו לכדי הצבעה בימי הכנסת שנותרו השבוע.

איתן גינזבורג: הם מבקשים על חוק אחד, כפי שאמר פה חבר הכנסת קרעי, לדון בו 11 שעות, ואז להצביע על נניח 100 הסתייגויות – הוא דיבר על שתיים-שלוש הסתייגויות – בין 100 ל-150 הסתייגויות לכל חבר כנסת.

איתן גינזבורג: וכך גם על חוק-יסוד: הממשלה.

איתן גינזבורג: עכשיו, אני פונה ליועץ המשפטי ואומר, שסעיף 98 מדבר על סדרי דיון מיוחדים, וצריך להתייחס גם לאופן שבו חברי הכנסת עושים שימוש בכלי שנקרא הסתייגויות.

איתן גינזבורג: אין פה שינוי סדרי עולם בחוק-יסוד: הממשלה.

איתן גינזבורג: ממש לא.

איתן גינזבורג: מדובר על שינוי סעיף לדעתי פרטני אחד, אם אני לא טועה, שרוצים לעשות בו שינוי קל.

איתן גינזבורג: עכשיו, לגבי האם זה מצדיק 17 שעות דיון או לא מצדיק 17 שעות דיון, זו כבר סוגיה סובייקטיבית אחרת.

איתן גינזבורג: אבל אין ספק שביחס שבין השינוי שמבקשים לעשות לבין כמות ההסתייגויות – הינה, יש לנו פה ארבעה סעיפים, שהן באמת עניין של מילים קלות.

איתן גינזבורג: השימוש במוסד ההסתייגויות כדי לצבור זכות דיבור – שזה בסדר, אלה הכלים הפרלמנטריים שעומדים בפני אופוזיציה – אבל רק כדי למנוע את ההצבעות, צריכים לחשוב על זה.

איתן גינזבורג: זה שקבעו 12 שעות דיון או 17 שעות דיון, אני לא בטוח שזה מונע מוועדת הכנסת לא לקיים את סעיף 98.

איתן גינזבורג: אין פה סוגיה עקרונית, אין פה סוגיה משמעותית, שבגינה צריך להגיש כל כך הרבה הסתייגויות.

איתן גינזבורג: והם עושים שימוש בכלי פרלמנטרי עד הקצה, ולכן כשהם עושים שימוש במוסד ההסתייגויות רק כדי למנוע מהכנסת לפעול, מהממשלה לפעול, אז יש סמכות לוועדת הכנסת להפעיל את סעיף 98.

איתן גינזבורג: ולכן המטוטלת הולכת לשני הצדדים.

איתן גינזבורג: כשיש כמות סבירה של הסתייגויות וכמות סבירה של זמן דיבור, אז באמת אין צורך להפעיל סעיף 98.

איתן גינזבורג: אבל 17 שעות דיבור או 12 שעות דיבור על ארבעה סעיפים?

איתן גינזבורג: לא נראה לי סביר.

איתן גינזבורג: זוהי דעתי, אדוני.

ניר אורבך: תודה רבה, חבר הכנסת גינזבורג.

ניר אורבך: חברת הכנסת סילמן, בבקשה.

עידית סילמן: בוקר טוב.

עידית סילמן: חבר הכנסת ניר אורבך, בהצלחה רבה בתפקיד.

ניר אורבך: תודה תודה.

עידית סילמן: אני בטוחה שתעשה אותו על הצד הטוב ביותר.

עידית סילמן: אני רוצה לומר, שאנחנו נמצאים בניסיון למשא ומתן מול נציגים של האופוזיציה, גם בנוגע לשעות הארוכות שאנחנו אמורים לשבת כאן.

עידית סילמן: אני מצטרפת למה שאמר חברי חבר הכנסת איתן גינזבורג, בסופו של דבר אנחנו יודעים שלא נוכל להכיל את השעות הארוכות האלה ולהגיע איתן עד כניסת השבת.

עידית סילמן: אין באמת טעם לכך.

עידית סילמן: אני כן רוצה לומר לעניין הקדמת הדיון גם בנושא של הדיינים: חוק קביעת הדיינים קובע בסוף מינוי - - - דברים נוספים.

עידית סילמן: זה כן דבר שמעכב.

עידית סילמן: אנחנו יודעים ששבוע הבא אי-אפשר להביא דברים שהם לא נמצאים תחת הסכמות.

עידית סילמן: ולכן אני חושבת שלמנוע מאיתנו להפעיל סעיפים אחרים אם לא נגיע להסכמות, ויש לנו רצון להגיע להסכמות וצריך לשים את זה פה על השולחן, אז אני חושבת שזה יהיה בעייתי, ובכך אני מצטרפת לאיתן.

עידית סילמן: מה גם שהחקיקות האלה הן לא חקיקות בעייתיות, זאת אומרת אלה דברים שקשורים באמת לפריטטיות של הממשלה הנוכחית, ואני חושבת שהסעיפים בהם הם לא רבים.

עידית סילמן: ולכן אין טעם לגרור אותנו לשעות כל כך ארוכות.

עידית סילמן: תודה.

ניר אורבך: תודה רבה.

ניר אורבך: לפני שנעבור להצבעה על הסעיף הראשון – מישהו עוד רוצה לדבר?

רם שפע: כן, אני רוצה להתייחס.

ניר אורבך: כן, חבר הכנסת שפע, בבקשה.

רם שפע: קודם כול, בהצלחה, ניר, כיף לראות אותך פה.

רם שפע: מצטרף לחבריי החכמים והמלומדים.

רם שפע: יש ניצול ציני בעיניי של מוסד ההסתייגויות כדי לטעון אחרי זה טענות כלפי הקואליציה.

רם שפע: נראה לי שבאופן כללי מתישהו נצטרך לחשוב, ביחד עם האופוזיציה, ביחד עם הייעוץ המשפטי של הכנסת, איך מסדירים את הנושא הזה, שהוא יישאר ענייני ככלי משמעותי לאופוזיציה, אבל לא הופך להיות משהו שפשוט מייתר את המהות של הרעיון של הסתייגות.

רם שפע: לגבי הסעיף הראשון של קביעת ועדה לדיון בהצעת חוק סיוע כלכלי – ספציפית של תיקון שעוסק בעניין של תשלום על ימי הבידוד, רק חשוב לי להגיד: אנחנו נאשר כקואליציה את העברתו לוועדת הכספים, אבל בדין ודברים משותף של ועדת הכספים וועדת העבודה והרווחה, רק רצינו פה להגיד לפרוטוקול, שהתיקון הזה, כל מה שקשור בפרק ו' ותיקון מספר 3, נדון בפעמים הקודמות בוועדת העבודה והרווחה.

רם שפע: מכיוון שלצערנו, אפרופו מה שדנו פה בדקות האחרונות, עוד לא הצלחנו להקים את ועדת העבודה והרווחה, אנחנו כמובן לא רוצים מתוקף האחריות שלנו שהחוק הזה עכשיו ייתקע פה אני לא יודע כמה זמן וייצור בעיות.

רם שפע: ולכן אנחנו כמובן סומכים ומוקירים את יושב-ראש ועדת הכספים.

רם שפע: הם עשו שם עבודה מצוינת והכול בסדר, רק בפעמים הבאות שחוקים מהסוג הזה יגיעו, כמובן שהם יגיעו ליעדם בוועדת העבודה והרווחה.

רם שפע: אז רק רציתי שהפרוטוקול יכיר בזה.

רם שפע: יש פה פירוט שלם, אני אחסוך מכם את ההקראה של כל הפעמים שזה נדון בעבודת העבודה והרווחה, אבל היה חשוב להכיר את זה.

ניר אורבך: בסדר גמור.

יבגני סובה: אתה שם.

יבגני סובה: תפקח.

רם שפע: אני שם, ונפקח גם משם, זה נכון.

ניר אורבך: אנחנו נעבור להצבעה

ארבל אסטרחן: התוכנית לסיוע כלכלי זה נושא של ועדת העבודה, שנחקק בוועדת העבודה.

ארבל אסטרחן: אני מבינה שכרגע אין עוד יו"ר לוועדת העבודה, למרות שהוועדה קמה, אבל נאמר לי שיש גם סעיפי רטרואקטיביות, זאת אומרת גם אם ייקח כמה ימים עד שהדבר הזה יעבור זה בסדר.

ארבל אסטרחן: ולכן המלצתנו החמה היא להעביר את זה לעבודה ולא לכספים.

קריאה: אין לנו ועדה.

ארבל אסטרחן: יש ועדה, אין יושב-ראש.

רם שפע: כן, אישרנו הקמה של ועדה, עוד לא בחרנו יושב-ראש.

ניר אורבך: להערכתנו, עד שלא יהיה יושב-ראש לוועדות הן לא יפעלו.

ארבל אסטרחן: יש פה ממש דיני עבודה וזכויות עובדים.

רם שפע: אפשר לחשוב על זה ביחד – רומן, אתה גם פה מאחוריי – בכל מקרה לא הייתי - - -

קריאה: בוא נעשה התייעצות סיעתית.

ניר אורבך: התייעצות סיעתית.

ניר אורבך: חוזרים ב-09:25.

ניר אורבך: חזרנו לישיבה.

ניר אורבך: חבר הכנסת שפע, בבקשה.

רם שפע: אני אתן לחבר הכנסת גינזבורג להגיד, כי אני כבר אמרתי.

איתן גינזבורג: תודה, חבר הכנסת שפע.

איתן גינזבורג: אני רוצה להצטרף לדברים שנאמרו על ידי חבר הכנסת שפע, ולהצטרף גם לדבריה של היועצת המשפטית: אין ספק שמדובר בחוק שצריך להיות נדון בוועדת העבודה והרווחה.

איתן גינזבורג: אבל לאור העובדה שאנחנו יודעים שטרם מונתה היושבת-ראש לעבודה ורווחה ואיננו יודעים מתי זה יקרה, והממשלה רוצה לגמור את הצעת החוק הזאת, וזה חשוב כדי שאנשים יוכלו להתחיל לעבוד על פי החוק הזה, יש הסכמה שמדובר בהעברה חריגה, לא משהו שבשגרה.

איתן גינזבורג: מכיוון שוועדת הכספים היא ועדה שכבר קמה ועובדת, אז להעביר את זה באופן חריג לוועדת הכספים כדי שידונו בזה באופן המהיר ביותר, כדי שזה כבר שבוע הבא יבוא לדיון והצבעה במליאה.

איתן גינזבורג: וכמובן שכל המשך החוקים שיבואו בתחומים האלה שנוגעים לעבודה ורווחה, זכויות עובדים וכו', חייבים להמשיך לעבור לוועדת העבודה והרווחה.

איתן גינזבורג: זו תהיה עמדתי גם להבא.

ניר אורבך: חבר הכנסת גינזבורג, תודה רבה.

רם שפע: אני מחזק, כולנו מסכימים.

רם שפע: והחריגות לא תהווה דוגמה להמשך החוקים.

ניר אורבך: בסדר גמור.

ניר אורבך: אנחנו נעבור להצבעה.

יבגני סובה: אם יהיו חריגים זה רק בהסכמה.

יבגני סובה: אנחנו מוכנים לחריגים בעתיד, אבל רק בהסכמה, ואני מצטרף לדברים שנאמרו על ידי חבריי.

ניר אורבך: בסדר גמור.

ניר אורבך: אנחנו עוברים להצבעה.

ניר אורבך: מי בעד להעביר לוועדת הכספים?

ניר אורבך: ירים את ידו.

נועה בירן-דדון: שישה בעד.

ניר אורבך: מי נגד?

ניר אורבך: מי נמנע?

ניר אורבך: אושר.

ניר אורבך: ההחלטה עברה פה אחד.

ניר אורבך: אנחנו נצא כרגע להפסקה.

יבגני סובה: אני מבקש רוויזיה.

ניר אורבך: חבר הכנסת סובה ביקש רוויזיה.

ניר אורבך: אנחנו נחדש את הישיבה ב-10:00, ונשלח סדר-יום מעודכן במהלך ההפסקה.

ניר אורבך: אנחנו גם רוצים לנסות למצות את המשא-ומתן לגבי ההסכמות.

ניר אורבך: הרוויזיה תתקיים בשעה 10:00.

ניר אורבך: אני מחדש את הישיבה.

ניר אורבך: אנחנו נעבור כרגע לסדרת הצעות חוק, שעברו לוועדות השונות.

ניר אורבך: קודם כול יש רוויזיה על הנושא של הצעת החוק לסיוע כלכלי, שעברה לוועדת הכספים.

ניר אורבך: חבר הכנסת סובה, בבקשה.

יבגני סובה: כן, אני מוותר על הנימוק, אז אני מציע ישר לעבור להצבעה.

ניר אורבך: בסדר גמור.

ניר אורבך: מי בעד הרוויזיה?

ניר אורבך: מי נגד?

נועה בירן-דדון: פה אחד.

נועה בירן-דדון: חמישה.

נועה בירן-דדון: בעד – אין

נועה בירן-דדון: לא אושרה.

ניר אורבך: הרוויזיה נדחתה, והחוק עובר לוועדת הכספים.

ניר אורבך: הצעת חוק להארכת תוקפן של תקנות שעת חירום – המלצת הלשכה המשפטית זה להעביר את הצעת החוק לדיון בוועדת הפנים והגנת הסביבה.

איתן גינזבורג: למה זה פנים ולא חוקה?

קריאה: בעבר זה היה פנים, אבל בגלל שכרגע פנים ייקח זמן - - - וחקירת עצירים פלסטינים - - -

ניר אורבך: אז זה חוקה.

ניר אורבך: אוקיי.

קריאה: חוץ וביטחון.

ניר אורבך: חוץ וביטחון?

קריאה: כן.

איתן גינזבורג: לא חוקה?

ניר אורבך: אתה בטוח?

קריאה: זה מה שארבל אמרה - - -

קריאה: נדלג על זה - - -

קריאה: אסירים.

קריאה: עצירים זה שב"ס, כלא עופר.

ניר אורבך: נדלג לסעיף 4: הצעת חוק התקשורת (בזק ושידורים) (תיקון מס' 76) (שינוי מתכונת האסדרה בתחום הבזק), התשפ"א–2021 (מ/1404), כשההצעה זה להעביר את הצעת החוק לדיון בוועדת הכלכלה.

ניר אורבך: מישהו רוצה להתייחס.

ניר אורבך: אז נעבור להצבעה.

ניר אורבך: מי בעד?

נועה בירן-דדון: חמישה בעד.

בועז טופורובסקי: תראה, רק נהיית יושב-ראש הוועדה.

בועז טופורובסקי: זה לא פייר.

ניר אורבך: מי נגד?

נועה בירן-דדון: עבר פה אחד.

נועה בירן-דדון: אושר.

בועז טופורובסקי: לדעתי על הכול תרצה להגיש רוויזיה, לא?

ניר אורבך: כן.

ניר אורבך: החוק עובר לוועדת הכלכלה.

ניר אורבך: נעבור לסעיף 5: הצעת חוק לתיקון פקודת המכרות (מס' 13), התשפ"א–2021 (מ/1403).

ניר אורבך: גם פה ההצעה היא להעביר את הצעת החוק לדיון בוועדת הכלכלה.

ניר אורבך: מי בעד?

ניר אורבך: מי נגד?

בועז טופורובסקי: זה פשוט לא פייר.

רם שפע: אחי, אל תדאג, זה ישתנה.

רם שפע: נביא את האופוזיציה.

נועה בירן-דדון: חמישה.

נועה בירן-דדון: פה אחד.

נועה בירן-דדון: בעד – 5

נועה בירן-דדון: אושר.

ניר אורבך: הצעת החוק עברה לדיון בוועדת הכלכלה.

בועז טופורובסקי: אני נגד, לא בעד.

איתן גינזבורג: אין, כבר עברה ההצבעה.

בועז טופורובסקי: אה, כבר עבר?

בועז טופורובסקי: זה לא פייר.

ניר אורבך: טוב, מה נשאר?

נועה בירן-דדון: אם אפשר לתת פטור מחובת הנחה להצעות החוק.

נועה בירן-דדון: איתן ינמק.

ניר אורבך: רגע, ונחזור אחרי זה?

ניר אורבך: יש שתי הצעות שעוד לא - - -

ניר אורבך: אנחנו עוברים לסעיף א'3: הצעת חוק העונשין (תיקון – עונש מינימום על החזקת נשק בלתי חוקי), התשפ"א–2021 (פ/55/24), של חברת הכנסת שרן מרים השכל.

ניר אורבך: ההצעה היא להעביר את הצעת החוק לדיון בוועדת החוקה, חוק ומשפט.

ניר אורבך: מי בעד?

נועה בירן-דדון: פה אחד.

נועה בירן-דדון: שישה.

ניר אורבך: מי נגד?

מירב בן ארי: טוב שבאת, סילמן.

מירב בן ארי: בעד – 6

מירב בן ארי: אושר.

ניר אורבך: הצעת החוק עוברת לדיון בוועדת החוקה, חוק ומשפט.

ניר אורבך: נשאר לנו רק את סעיף א'2.

איתן גינזבורג: את הצעת לוועדת הפנים קודם.

ארבל אסטרחן: זה ועדת הפנים.

ארבל אסטרחן: בתוך פנים, אגב, זה משהו ששייך לנושא של ביטחון פנים, שלא קיים עדיין.

קריאה: זה דחוף מאוד למשרד המשפטים.

איתן גינזבורג: אפשר לחוץ וביטחון?

קריאה: שר המשפטים ממש מבקש באופן דחוף.

בועז טופורובסקי: כל דבר דחוף לשר המשפטים.

ניר אורבך: איפה הוא מבקש, בחוץ וביטחון?

ניר אורבך: מה הוא מבקש?

איתן גינזבורג: למה לא חוקה?

איתן גינזבורג: זה מה שאני לא מצליח להבין.

מירב בן ארי: הוא רוצה שכשתקום הוועדה לביטחון הפנים – אבל אין.

קריאה: לא, מירב, זה דחוף להם.

מירב בן ארי: בסדר, אבל אני בכל מקרה ביקשתי שבוועדת הפנים ישימו אותי ממלאת מקום.

מירב בן ארי: צריך להצהיר את זה?

איתן גינזבורג: אני מציע - - -

מירב בן ארי: אני אסביר לכם מה נעשה.

מירב בן ארי: אני רוצה להגיד לכם, שכל ענייני ביטחון פנים בוועדת הפנים, עד שתוקם ועדת ביטחון פנים אני אטפל.

מירב בן ארי: כבר סגרתי את זה עם סעיד, אל תגיד לי.

איתן גינזבורג: מה תטפלי?

מירב בן ארי: המטרה היא להצהיר לפרוטוקול כאן שאני אהיה ממלאת מקום קבועה בוועדת הפנים, בגלל שיש לנו שני נציגים.

איתן גינזבורג: מירב, זה דחוף לשר - - -

מירב בן ארי: ועדת הפנים תוקם מחר?

איתן גינזבורג: לא.

מירב בן ארי: מתי ועדת הפנים תוקם?

מירב בן ארי: אז תעביר לחוץ וביטחון.

מירב בן ארי: הכול טוב, הבנתי אותך.

מירב בן ארי: חשבתי שאנחנו הולכים להקים ועדה.

ניר אורבך: לצערנו עוד לא.

מירב בן ארי: אנחנו לא הולכים להקים ועדות?

ניר אורבך: בגלל שיש לנו מחלוקת על - - -

מירב בן ארי: מתי מקימים ועדות?

איתן גינזבורג: הלוואי וידעתי.

איתן גינזבורג: חוץ וביטחון.

מירב בן ארי: אוקיי.

מירב בן ארי: הבנתי אותך.

מירב בן ארי: חשבתי.

ניר אורבך: אוקיי, אנחנו בסעיף 2, כאמור.

ניר אורבך: בהיעדר ועדת הפנים, אנחנו כרגע מציעים להעביר את זה לוועדת החוץ והביטחון.

ניר אורבך: מי בעד?

וליד טאהא: אבל מה הקשר לחוץ וביטחון?

נועה בירן-דדון: חמישה בעד.

ניר אורבך: מי נגד?

נועה בירן-דדון: אחד.

נועה בירן-דדון: בעד – 5

נועה בירן-דדון: אושר.

ניר אורבך: טוב, ההצעה עברה לדיון בוועדת החוץ והביטחון.

השנייה והשלישית: << נושא >> 1.

השנייה והשלישית: הצעת חוק הדיינים (תיקון מס' 29), התשפ"א-2021 (מ/1417).

השנייה והשלישית: << נושא >>

ניר אורבך: אנחנו עכשיו עוברים לסעיף ב' על פטור מחובת הנחה.

ניר אורבך: חבר הכנסת גינזבורג, בבקשה.

איתן גינזבורג: ארבל, אני רוצה לשאול שאלה לגבי סעיף 98: הקואליציה מדברת על כך שיכול להיות שאנחנו נוותר על סעיף 98.

איתן גינזבורג: ארבל, אנחנו שוקלים לוותר על סעיף 98.

איתן גינזבורג: אנחנו רק שואלים, על פי התקנון, בכל הנוגע לסיפור הזה שעכשיו כל ההצבעות יהיו הצבעות שמיות למשל.

איתן גינזבורג: איך זה בא לידי ביטוי?

ארבל אסטרחן: נכון.

ארבל אסטרחן: יש זכות לפי התקנון לבקש הצבעות שמיות.

איתן גינזבורג: על 100 הסתייגויות?

עידית סילמן: אני הייתי רוצה להגיד גם שאולי אם ככה זה לחייב אותם לדבר לפי התקנון על ההסתייגויות – הסתייגות הסתייגות ודובר דובר – בלי לחבר זמני דיבור.

עידית סילמן: אני רוצה לברר שזה באמת מתקיים.

ארבל אסטרחן: אז אני אגיד: לגבי ההסתייגויות - -

עידית סילמן: לפי סדר ההסתייגויות גם.

ארבל אסטרחן: - - קובע סעיף 90, שהסתייגויות ינומקו לגבי כל סעיף של הצעת החוק בנפרד, לפי הסדר שבו נרשמו בנוסח שהונח על שולחן הכנסת; ואולם, רשאי יו"ר הישיבה, בהסכמת המסתייג, לקבוע כי מסתייג ינמק את כל הסתייגויותיו במרוכז.

ארבל אסטרחן: זו החלטה של יו"ר הכנסת.

ארבל אסטרחן: ולכן יו"ר הכנסת יכול לא לאשר את זה, וללכת לפי הנוהל שקבוע בתקנון, שזה הסתייגות לכל סעיף לפי הסדר.

ארבל אסטרחן: אז לשאלה של חברת הכנסת סילמן.

ארבל אסטרחן: לגבי השאלה של הצבעות שמיות – נכון, כמו כל הצעת חוק שיש לה הסתייגויות, אפשר לבקש על כל הצבעה והצבעה הצבעה שמית.

קריאה: נהיה פה עד יום שישי.

מירב בן ארי: זה נראה לך הגיוני?

קריאה: כן, זה נראה לי מאוד הגיוני.

קריאה: ביום שבת בטוח נהיה רוב.

מירב בן ארי: זה לא קשור, יש כאן עובדי כנסת.

מירב בן ארי: אנחנו לא לבד פה בבניין.

קריאות: - - -

איתן גינזבורג: אני הייתי מציע להצביע כרגע על הקדמת דיון, ואת הסיפור של סעיף 98 לדחות את ההחלטה למועד אחר במהלך היום, אם נידרש לכך.

ניר אורבך: בסדר גמור.

ניר אורבך: אנחנו מאמצים את הצעתו של חבר הכנסת גינזבורג, להצביע כרגע רק על הנושא של הקדמת דיון.

נועה בירן-דדון: אז שאיתן אולי ינמק - - -

איתן גינזבורג: אז התבקשתי על ידי יושב-ראש ועדת החוקה, חוק ומשפט, לנמק את הצורך בהקדמת דיון בשתי הצעות החוק – חוק הדיינים וחוק-יסוד: הממשלה.

איתן גינזבורג: הנושא הזה נדון בוועדת החוקה, חוק ומשפט, הסתיימו הדיונים שם.

איתן גינזבורג: אחרי שנעשתה עבודה גם מול דרישות האופוזיציה בכל הנוגע למשל לחוק הדיינים, והחוק עבר רוויזיה ועבר שינוי, וגם בחוק-יסוד: הממשלה נערכו שינויים והחוקים המוכנים.

איתן גינזבורג: על מנת לא להעביר את החוקים האלה לשבוע הבא, שבו החוקים לא יוכלו לעלות כי עולים רק חוקים בהסכמה, אנחנו רוצים לסיים את הליך החקיקה עוד השבוע.

איתן גינזבורג: ולכן אנחנו מבקשים את אישור ועדת הכנסת להקדמת הדיון, ולשבץ את הצעות החוק הללו כבר היום בסדר-יומה של הכנסת, כדי שנוכל להצביע ולסיים את החקיקה עד סוף השבוע, כדי שהממשלה תוכל להתחיל לעבוד, גם למנות דיינים על פי ההצעה החדשה וגם לעבוד על פי הצעת חוק-יסוד: הממשלה החדשה.

מירב בן ארי: אז אתה רוצה להביא - - -

איתן גינזבורג: להקדים.

מירב בן ארי: למה אתה מקדים?

איתן גינזבורג: כי שבוע הבא יש הצעות חוק רק בהסכמה.

מירב בן ארי: זאת אומרת שאין הצעות חוק.

איתן גינזבורג: אין הצעות חוק שיעלו ללא הסכמה.

איתן גינזבורג: וזה ידחה את זה רק בעוד שבועיים, וזה כבר יותר מדי זמן.

איתן גינזבורג: החוקים מוכנים, סיימו כבר אתמול לדון בהם.

איתן גינזבורג: ולכן מבקשים להקדים את הדיון להיום.

ניר אורבך: תודה רבה, חבר הכנסת גינזבורג.

בועז טופורובסקי: - - - להירשם לדיבור?

בועז טופורובסקי: לא, סתם, זה צריך לקחת חמש שעות, זה לא עובד ככה.

ניר אורבך: מישהו עוד רוצה להתייחס, לפני שאנחנו עוברים להצבעה?

נועה בירן-דדון: אם יש הסכמה, אפשר להשביע על שתי ההצעות.

איתן גינזבורג: רק להקדמת דיון.

ניר אורבך: בסדר גמור.

ניר אורבך: אנחנו כרגע מצביעים על הקדמת דיון בהצעות החוק הבאות:

ניר אורבך: הצעת חוק הדיינים (תיקון מס' 29), התשפ"א–2021 (מ/1417), והצעת חוק-יסוד: הממשלה (תיקון מס' 10) (מ/1410), הצבעה אחת על שתי ההצעות.

ניר אורבך: מי בעד?

נועה בירן-דדון: חמישה.

ניר אורבך: מי נגד?

ניר אורבך: מי נמנע?

ניר אורבך: ווליד לא איתנו היום.

ניר אורבך: אושרו.

ניר אורבך: אושרו הקדמות הדיון בהצעות החוק כאמור.

ניר אורבך: לגבי הנושא של סעיף 98 – ניתן אפשרות שוב למצות משא ומתן, ובמידת הצורך נתכנס שוב בהמשך היום לדון בזה.

ניר אורבך: נשאר הסעיף האחרון: הארכת החלטת ועדת הכנסת בדבר השתתפות חברי כנסת בישיבות ועדה בדרך של היוועדות חזותית בתקופת התפשטות נגיף הקורונה.

ארבל אסטרחן: אני אסביר את זה אולי?

ניר אורבך: כן.

ניר אורבך: אנחנו גם רואים את זה בפועל, שזה קורה.

ארבל אסטרחן: בחודש אפריל 2020 קיבלה הוועדה המסדרת החלטה בעניין השתתפות חברי כנסת בישיבות ועדה בדרך של היוועדות חזותית לאור התפשטות נגיף הקורונה.

ארבל אסטרחן: באותו זמן היה דיון ער בשאלה: האם לאפשר לחברי כנסת בכלל להשתתף בזום כמו מוזמנים אחרים?

ארבל אסטרחן: האם לאפשר הצבעה?

ארבל אסטרחן: האם לאפשר לכל חבר כנסת שרוצה או רק בהתקיים תנאים מסוימים?

ארבל אסטרחן: ובסופו של דבר ההחלטה שהתקבלה הייתה שחברי כנסת יוכלו להשתתף, לא להצביע.

ארבל אסטרחן: הוועדה סברה, וגם אנחנו, שבשביל לאפשר הצבעה מרחוק צריך תיקון חקיקה, זה עניין מורכב מאוד שצריך לבחון אותו, אבל להשתתף ולדבר אפשר.

ארבל אסטרחן: אבל לא בכל מקרה אלא רק אם מתקיים אחד משלושה תנאים: או שחבר הכנסת חולה קורונה, או שהוא נמצא בבידוד על פי הדין, או נקבע איזשהו הסדר לגבי מישהו שנמצא במצב רפואי קשה.

ארבל אסטרחן: והנוסח שנקבע זה שרופא הכנסת אישר שהוא סובל ממחלה קשה או דיכוי חיסוני כרוני, ונמצא בסיכון חריג להידרדרות מסכנת חיים במצבו הרפואי הכללי בקשר למחלה הנגרמת על ידי נגיף הקורונה, וכן מתקיים בו אחד מאלה: הוא אושפז בשנה האחרונה לפחות פעמיים או סובל ממחלת רקע – בקיצור, קבעו פה הסדר לחבר כנסת שנמצא במצב קשה מאוד, הוא מקבל טיפול כימותרפי, ונדרש אישור רופא הכנסת למצב הזה.

ארבל אסטרחן: רק בהתקיים התנאים האלה – חולה, מבודד או ח"כ במצב קשה, כאמור – הוא יכול להשתתף בזום.

ארבל אסטרחן: החלטה זו נקבעה מלכתחילה כהוראת שעה לתקופה מוגבלת.

ארבל אסטרחן: היא אחר כך הוארכה ביולי 2020, הוארכה פעם נוספת בדצמבר 2020, ופקעה לאחרונה.

ארבל אסטרחן: ובאמת מוצע להאריך אותה.

ארבל אסטרחן: חוק הסמכויות, כידוע, הוארך לאחרונה עד סוף נובמבר.

ארבל אסטרחן: ניתנה גם הכרזה חדשה של הממשלה לפי החוק.

ארבל אסטרחן: ולכן ההצעה כרגע היא להאריך את אותה החלטה קודמת עד ה-30 בנובמבר 2021.

רם שפע: אדוני היושב-ראש, יש לי הערה קטנטנה.

רם שפע: זה אולי רלוונטי לימים הקרובים, אבל כרגע על פי ההנחיות של משרד הבריאות גם אם מישהו שהה ליד חולה קורונה הוא לא צריך בידוד.

רם שפע: לצורך העניין, אם מחר יש דיון ומישהו רוצה להשתתף, הוא לא בבידוד והוא לא חולה.

רם שפע: נראה לי ששווה לנו את הפרצונת הזו גם לאפשר או לפחות רגע לחשוב על זה.

ארבל אסטרחן: אני לא בטוחה שזו פרצונת.

רם שפע: אוקיי, קודם כול לא יודע.

רם שפע: אבל תהיה בקרוב איזושהי הנחיה של משרד הבריאות: מה אתה עושה אם אתה שוהה ליד חולה.

רם שפע: כרגע אתה לא צריך בידוד, אבל אנשים זהירים, אז הם הולכים הביתה.

רם שפע: אם אתה מחוסן, כמובן.

רם שפע: ואז אנשים לא יוכלו להשתתף בדיון.

ארבל אסטרחן: זה בעיניי שינוי משמעותי.

ארבל אסטרחן: זה משהו שהוא אפשרי.

ארבל אסטרחן: כי רק היום למשל נמסר שיש חבר כנסת חולה.

ארבל אסטרחן: אז זה פותח פתח - - -

רם שפע: דווקא לכן אני אומר.

רם שפע: אז אם אנשים לא יבואו הם לא יכולים להשתתף.

רם שפע: אולי זה לא נורא - - -

בועז טופורובסקי: איך חולה קורונה מצביע?

ארבל אסטרחן: כאן לא מדובר על הצבעה.

בועז טופורובסקי: אני יודע.

בועז טופורובסקי: אבל יש לי שאלה: יש הסדר הצבעה לחולה קורונה?

ארבל אסטרחן: זה לא היה משהו שעבר בהחלטה הזאת.

ארבל אסטרחן: לדעתי עשו איזשהו הסדר, שאפשר להצביע מאחורי הזכוכית בקומה 4 – בוועדה לא.

בועז טופורובסקי: גם אם הוא חולה?

בועז טופורובסקי: בוועדה אין, אני מבין.

ארבל אסטרחן: אמר מקודם חבר הכנסת גינזבורג שהוא זוכר שהגיע חבר כנסת חולה להצביע ולא רק מבודד.

איתן גינזבורג: אני טעיתי, זה היה מבודד.

קריאה: לא היה מצב כזה.

רם שפע: שייאמר לפרוטוקול: חבר הכנסת גינזבורג טעה.

רם שפע: זה נדיר.

בועז טופורובסקי: לאחר שכולנו נוכחנו לדעת שחבר הכנסת גינזבורג טעה, עדיין חשוב מאוד למצוא פתרון, אני יודע שזה לא קל, אבל אנחנו חייבים למצוא פתרון, אני גם פניתי למנכ"ל הכנסת, בגלל שאנחנו קואליציה של 62, 61, תלוי באיזה יום אנחנו קמים, אז אנחנו צריכים לוודא שחולי קורונה יוכלו להצביע במידת הצורך, בהנחה שהם כמובן מסוגלים.

איתן גינזבורג: זו חובתה של הכנסת, של מינהל הכנסת, לאפשר לכל חברי הכנסת להצביע.

איתן גינזבורג: זה בכלל לא קשור לתקנון או לפרוטוקול, זה קשור לזה שמנכ"ל הכנסת, לטעמי, חובתו ליצור סיטואציה שבה יהיה מקום - -

רם שפע: זה גם הפררוגטיבה שלו בלבד, את זה צריך להגיד.

איתן גינזבורג: - - שחולה קורונה יוכל להיות שם בצורה בטוחה לעצמו ולסביבה ולממש את זכותו להצביע.

איתן גינזבורג: אין דבר כזה שאי-אפשר להצביע בכנסת ישראל.

בועז טופורובסקי: לשם שינוי אתה צודק.

ארבל אסטרחן: אז השאלה אם רוצים להאריך את זה as is או שרוצים להכניס את - - -

בועז טופורובסקי: As is.

בועז טופורובסקי: הנושא של מי שנחשף – נעשה את זה בהחלטה הבאה.

רם שפע: לא, אפשר לוותר על זה.

בועז טופורובסקי: ממילא זה רק יעשה טוב לוועדות, שהם לא יבואו.

ארבל אסטרחן: נקווה שזה באמת יהיה לזמן קצר.

איתן גינזבורג: כמה זמן אתם מבקשים?

ארבל אסטרחן: כרגע מוצע כל עוד תוקף חוק הסמכויות הוארך, ה-30 בנובמבר.

ארבל אסטרחן: אפשר יהיה גם בזמן ההארכה לשקול שינוי כמובן.

רם שפע: אפשר לצמצם אולי קצת?

רם שפע: אני תמיד אוהב לצמצם הארכות כאלה.

איתן גינזבורג: כל עוד החוק קיים.

רם שפע: אבל זה אקוויוולנטי לחוק, בסדר.

ניר אורבך: מי בעד הארכת התוקף?

נועה בירן-דדון: ארבעה בעד.

ניר אורבך: מי נגד?

ניר אורבך: בעד – 4

ניר אורבך: אושר.

ניר אורבך: הוחלט פה אחד להאריך את התוקף עד יום כ"ו בכסלו תשפ"ב, 30 בנובמבר 2021.

איתן גינזבורג: אני מבקש רוויזיות על כל ההצבעות.

ניר אורבך: בסדר גמור.

נועה בירן-דדון: למעט - - -

בועז טופורובסקי: אז דיון ברוויזיות ב-10:40.

ניר אורבך: הרוויזיות יתקיימו בשעה 10:50.

בשעה 10: (הרוויזיות נמשכו.

בשעה 10: )